
Αριθ. 1115278/842/0015Α' (1| 


Δυνατότητα μη τήρησης βιβλίων του Κ.Β.Σ., ορισμένων 
κατηγοριών επιτηδευματικών - ρύθμιση θεμάτων διά¬ 
θεσης εφημερίδων και περιοδικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γι' της περίπτωσης 
γ' του άρθρου 38 του Κ.Β.Σ. (Π.Δ. 186/1992 - ΦΕΚ Α' 84), 
όπως προστέθηκαν με τις διατάξεις της παραγράφου 12 
του άρθρου 21 του Ν. 2166/1993 (ΦΕΚ Α' 137). 

2. Τις διατάξεις των υποπεριπτώσεων γδ' γε' και γη' της 
περίπτωσης γ' και της περίπτωσης δ' του άρθρου 38 του 
Κ.Β.Σ. 

3. Το γεγονός ότι: α) από παλιά με τις εγκυκλίους Α. 
511/91 ΠΟΑ. 214/2.7.1969 και Ε. 5248 (Ε6413/49)/ 
9.9.1977) είχε παρασχεθεί η δυνατότητα, για τις διακινού- 
μενες εφημερίδες και περιοδικά μέσω του Πρακτορείου 
Αθηναϊκού Τύπου Α.Ε. και του Νέου Πρακτορείου Εφημε¬ 
ρίδων και Περιοδικών, να εκδίδονται εκκαθαρίσεις από τα 
πρακορεία αυτά και όχι από τους υποπράκτορες (εφημε¬ 
ριδοπώλες), β) ότι η πιο πάνω δυνατότητα επεκτάθηκε με 
την εγκύκλιό μας 1118148/936/εγκ. 3/24.11.1992 (πα- 
ράγρ. 12.13.3β) σε όλα τα πρακτορεία διανομής τύπου και 
περιοδικών. 

4. Ότι οι υποπράκτορες (εφημεριδοπώλες) κατά την 
πώληση των διακινούμενων, μέσω των προαναφερόμενων 
στην περίπτωση (α) πρακτορείων, εφημερίδων και περιο¬ 
δικών, έγινε δεκτό να μην εκδίδουν αποδείξεις λιανικής 


πώλησης (Α.Λ.Π.) - Δ/γή Ε.5248/43 (Ε6413/49)/ 
9.1.1977. 

5. Την Υ.2009/20.5.1993 (ΦΕΚ Β' 365) κοινή απόφαση 
του Πρωθυπουργού και του Υπουργού Οικονομικών «περί 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών». 

6. Τις ιδιαιτερότητες των συναλλαγών και των επαγγελ¬ 
μάτων των επιδευμάτων που καταλαμβάνονται από τη πα¬ 
ρούσα απόφαση, καθώς και τις δυσχέρειες που αντιμετω¬ 
πίζουν στην τήρηση των βιβλίων και την έκδοση των στοι¬ 
χείων. 

7. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Παρέχουμε τη δυνατότητα μη τήρησης βιβλίων του 
Κ.Β.Σ. (Π.Δ. 186/1992 - ΦΕΚ 84/Α ) στους παρακάτω 
επιτηδευματίες: 

α) Εφημεριδοπώλες (υποπράκτορες εφημερίδων και 
περιοδικών), β) Πράκτορες ΠΡΟ - ΠΟ, ΛΟΤΤΟ, Ιπποδρο- 
μιακών στοιχημάτων και συναφών, γ) Πράκτορες Λαχείων: 
Το προβλεπόμενο από τις διατάξεις της παραγράφου 5 
περίπτωση ί, υποπερίπτωση ιβ' του άρθρου 10 ΚΒΣ 
ΠΔ. 186/1992 θα εξακολουθεί να τηρείται, δ) Πωλητές 
λαχείων, ε) Φωτορεπόρτερ, στ) Ρακοσυλλέκτες παλαιού 
χάρτου και χαρτονιών. 

Η απαλλαγή των παραπάνω επιτηδευματιών από την 
υποχρέωση τήρησης βιβλίων του ΚΒΣ ισχύει από 1 ης Ια¬ 
νουάριου 1993 και στο εξής: 

2. Καθορίζουμε τα εκδιδόμενα φορολογικά στοιχεία για 
την πώληση εφημερίδων και περιοδικών που προορίζονται 
να πωληθούν λιανικώς ως εξής: 

α) Για τις εφημερίδες και περιοδικά που πωλούνται σε 
ορισμένη τιμή και διακινούνται είτε μέσω πρακτορείων 
είτε από τις ίδιες τις εκδοτικές επιχειρήσεις προς τρίτους 
(υποπράκτορες, εκμεταλλευτές περιπτέρων κ.λπ.), προ- 
κειμένου να πωληθούν για λογαριασμό των αποστολέων 
έναντι προμήθειας, εκδίδονται οι εκκαθαρίσεις που προ- 
βλέπονται από τις διατάξεις του άρθρου 12 (παράγρ. 7) 
του ΚΒΣ (Π.Δ. 186/1992) από τα πρακτορεία ή τις εκδοτι¬ 
κές επιχειρήσεις, κατά περίπτωση, και όχι από τους τρί¬ 
τους. 

β) Για τις εφημερίδες και περιοδικά που πωλούνται σε 
ορισμένη τιμή και αποστέλλονται περαιτέρω από τους 
υποπράκτορες (εφημεριδοπώλες) προς τρίτους (εκμε¬ 
ταλλευτές περιπτέρων, καταστημάτων ψιλικών και λοιπά 
σημεία λιανικώς πώλησης), προκειμένου να πωληθούν για 

λογαριασμό των υποπρακτόρων έναντι προμήθειας, εκδί- 
δονται οι εκκαθαρίσεις που προβλέπονται από τις διατά¬ 
ξεις του άρθρου 12 (παράγρ. 7) του ΚΒΣ (Π.Δ. 186/1992) 
από τους υποπράκτορες (εφημεριδοπώλες) και όχι από 
τους τρίτους (εκμεταλλευτές περιπτέρων κ.λπ.), μια φορά 
το χρόνο, το αργότερο μέχρι 31 Ιανουάριου του επόμενου 
χρόνου, που αφορούν οι πωλήσεις και οι αντίστοιχες προ¬ 
μήθειες. Κατά τα λοιπά ισχύουν οι οικείες διατάξεις του 
ΚΒΣ. 

γ) Οι υποπεριπτώσεις, οι εκμεταλλευτές περιπτέρων 
και οι λοιποί τρίτοι που πωλούν λιανικώς εφημερίδες και 
περιοδικά για λογαριασμό άλλων (πρακτορείων, εκδοτι¬ 
κών επιχειρήσεων και υποπακτόρων, κατά περίπτωση4, 
μπορούν για τις πωλήσεις εφημερίδων και περιοδικών λια- 
νικώς να μην εκδίδουν αποδείξεις λιανικής πώλησης προς 
το κοινό, εφόσον η παρακολούθηση των πωλήσεων γίνε¬ 
ται με τις εκκαθαρίσεις που εκδίδονται κατά τα προανα- 
φερόμενα και δεδομένου ότι οι εφημερίδες και τα περιο¬ 
δικά πωλούνται πάντοτε σε ορισμένη τιμή. 

δ) Οι εκδίδοντες εκκαθαρίσεις, σύμφωνα τα οριζόμενα 
στις περιπτώσεις α και β της παραγράφου αυτής υποχρεω- 
ούνται να υποβάλλουν στοιχεία για διασταύρωση στην αρ¬ 
μόδια ΔΟΥ ή στο ΚΕΠΥΟ, σύμφωνα με το οριζόμενο στις 
διατάξεις του άρθρου 20 του ΚΒΣ (Π.Δ. 186/1992). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1993 

Ο ΥΦΥΠΟΥΡΓΟΣ 

ΜΙΧΑΛΗΣ ΓΑΛΕΝΙΑΝΟΣ 
-♦- 

Αριθ. 32554 (2) 

Ανασυγκρότηση Κεντρικής Επιτροπής Αθλητικών Τάξεων 
(ΚΕΑΤ). 

"ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1566/85 «Δομή και λειτουργία Α/θμιας και Β/ 
θμιας Εκπαίδευσης κ.λπ.». 

2. Την αριθμ. Γ4/902/29.9.88 απόφαση του ΥΠΕΠΘ 
«Ίδρυση Ειδικών Αθλητικών Τάξεων σε σχολεία Α/θμιας 
και Β/θμιας Εκπαίδευσης». 

3. Την αριθμ. 37588/29.9.92 Υπουργική απόφαση περί 
ανασυγκροτήσεως Κεντρικής Επιτροπής Αθλητικών Τά¬ 
ξεων (ΚΕΑΤ). 

4. Την Υ.1947/10.12.92 κοινή απόφαση των Πρωθυ¬ 
πουργού και του Υπουργού Πολιτισμού «Ανάθεση αρμο¬ 
διοτήτων στον Υφυπουργό Πολιτισμού Ευάγγελο Μεϊμα- 
ράκη». 

5. Την ανάγκη ανασυγκροτήσεως της ανωτέρω Επιτρο¬ 
πής, αποφασίζουμε: 

Ανασυγκροτούμε την Κεντρική Επιτροπή Αθλητικών 
Τάξεων αποτελούμενη από τους παρακάτω: 

1. Οικονόμου Ιωάννη Γ εν. Δ/ντή Αθλητισμού ως Πρόε¬ 
δρο. 

2. Γιόκαρη Παναγιώτη Δ/ντή Αγων. Αθλητισμού ως 
Αντιπρόεδρος. 


3. Πάσχο Κων/νο πτυχιούχο ΤΕΦΑΑ ως μέλος. 

4. Αλεξάκη Ιωάννη Κ.Φ.Α. ως μέλος. 

5. Κορομάντζο Σωτήριο ως μέλος. 

6. Ζαβραδινό Νικόλαο ως μέλος. 

7. Ρούσκα Παύλο Κ.Φ.Α. ως μέλος. 

8. Κοντοσώρο Σπυρίδωνα Κ.Φ.Α. ως μέλος. 

9. Αναγνωστόπουλο Διονύσιο Δ/ντή ΥΠΕΠΘ ως μέλος. 

10. Παρασκευά Ηλία Κ.Φ.Α. ως μέλος. 

11. Λαμπρινίδη Ανδρέα Κ.Φ.Α. ως μέλος. 

12. Δρόσο Λεωνίδα Καθηγητή Δ.Ε. ως μέλος. 

13. Μεντζελόπουλο Παρασκευά Κ.Φ.Α. ως μέλος. 

14. Σεντελίδη θωμά Κ.Φ.Α. ως μέλος. 

15. Καράφλα Δημήτριο Δ/ντή Φ.Α. ΥΠΕΠΘ ως μέλος. 

16. Κορόμηλο Αλέξανδρο πτυχ. ΤΕΦΑΑ ως μέλος. 

17. Σωτηρόπουλο Αριστομένη Κ.Φ.Α. ως μέλος. 

Γραμματέας της Επιτροπής ορίζεται η Αγγελική Φρά¬ 
γκου, υπάλληλος της Γ.Γ.Α. και Οικονομικός Υπόλογος ο 
Θεοφάνης Αρχοντής, υπάλληλος της Γ.Γ.Α. 

Το έργο της Επιτροπής αυτής έχει καθοριστεί με την 
αριθμ. Γ4/902/29.9.88 απόφαση του ΥΠΕΠΘ. 

Η μηνιαία αποζημίωση του Προέδρου, Αντιπροέδρου 
και των μελών της Επιτροπής καθορίζεται στο ποσό των 
70.000 δρχ. μηνιαίως για τον καθένα, του Οικονομικού 
Υπολόγου στο ποσό των 50.000 δρχ. μηνιαίως και της 
Γραμματέως στο ποσό των 50.000 δρχ. μηνιαίως. 

Για την εύρυθμη και αποδοτική λειτουργία της Επιτρο¬ 
πής δύναται με απόφασή της να συστήσει από τα μέλη της 
άνευ αμοιβής υποεπιτροπή (οικονομική, δημοπρασίας 
κ.λπ.). 

Γ ια τυχόν μετακινήσεις των μελών της Επιτροπής και 
της Γ ραμματέως εκτός έδρας θα τους καταβάλλονται: η 
αξία των εισιτηρίων ή η χιλιομετρική αποζημίωση βάση βε- 
βαιώσεως χιλιμέτρων επί 25 δρχ. το χιλιόμετρο συν τα 
έξοδα ξενοδοχείου βάση αποδείξεως συν 6.000 δρχ. την 
ημέρα για διατροφή. 

Η όλη για την οργάνωση και λειτουργία των αθλητικών 
Τάξεων καθώς και κάθε άλλη δαπάνη αυτών θα βαρύνει 
τον ΟΠΑΠ σύμφωνα με τον Ν. 1640/86 άρθρο 33, στα 
πλαίσια της Προολυμπιακής προετοιμασίας μετά την 
έγκριση της Επιτροπής αυτής. 

Η Επιτροπή έχει απαρτία να παρευρίσκονται τουλάχι¬ 
στον εννέα (9) από τα μέλη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΘΩΜΑΣ ΚΟΥΡΤΗΣ ΕΥΑΓΓΕΛΟΣ ΜΕΙΜΑΡΑΚΗΣ 

-*- 

Αριθ. Ζ/7717 (3) 

Κανονισμός Επαγγελματικής Κατάρτισης και λειτουργίας 

των Ινστιτούτων Επαγγελματικής Κατάρτισης (Ι.Ε.Κ.). 

Το Δ.Σ. του Ο.Ε.Ε.Κ. 

Έχοντας υπόψη: 

1. Τις διατάξεις της παρ. 2 του άρθου 5 του Ν. 2009/92 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΕΚ 18 Α'). 

2. Τις αποφάσεις του Προέδρου του Οργανισμού Επαγ¬ 
γελματικής Εκπαίδευσης και Κατάρτισης αριθ. 1171/ 

9.9.1992 (ΦΕΚ 605 Β'), 1388/22.9.1992 (ΦΕΚ 610 Β'), 
1798/14.10.1992 (ΦΕΚ 702 Β') και 440/21.1.1993 
(ΦΕΚ 62 Β'). 

3. Την αριθ. 23/26.7.93 πράξη του Δ.Σ. του Ο.Ε.Ε.Κ. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος των πιστώσεων 
του προϋπολογισμού του νομικού προσώπου δημοσίου δι¬ 
καίου «Οργανισμός Επαγγελματικής Εκπαίδευσης και Κα¬ 
τάρτισης», αποφασίζουμε: 

Καθορίζουμε τον Κανονισμό Επαγγελματικής Κατάρτι¬ 
σης και Λειτουργίας των Ινστιτούτων Επαγγελματικής Κα¬ 
τάρτισης (Ι.Ε.Κ.) ως εξής: 

Αρθρο 1 

Έτος και εξάμηνα κατάρτισης. 

1. Κάθε έτος κατάρτισης των Ι.Ε.Κ. αρχίζει την 1η Σε¬ 
πτεμβρίου και λήγει την 31η Αυγούστου του επόμενου 
έτους. 

Περιλαμβάνει δύο αυτοτελή διδακτικά εξάμηνα, το χει¬ 
μερινό και το εαρινό. 

α) Το χειμερινό διδακτικό εξάμηνο αρχίζει την 1 η Οκτω¬ 
βρίου και λήγει την 14η Φεβρουάριου του επόμενου 
έτους. 

β) Το εαρινό διδακτικό εξάμηνο αρχίζει την 15η Φε¬ 
βρουάριου και λήγει την 30η Ιουνίου του ίδιου έτους. 

γ) Κάθε διδακτικό εξάμηνο περιλαμβάνει 14 πλήρεις 
εβδομάδες κατάρτισης και 2 εβδομάδες για εξετάσεις - 
αποτελέσματα - εγγραφές. 

2. Η κατάρτιση κάθε εξαμήνου είναι πλήρης, όταν έχουν 
συμπληρωθεί όλες οι προβλεπόμενες ώρες κατάρτισης. 
Σε περίπτωση κατά την οποία σ' ένα ή περισσότερα Ι.Ε.Κ. 
δεν πραγματοποιηθεί διδασκαλία για οποιονδήποτε λόγο: 

α) Αναπληρώνεται η διδασκαλία με αύξηση των ωρών δι¬ 
δασκαλίας του ημερήσιου προγράμματος, με ευθύνη του 
Αναπληρωτή Δ/ντή του Ι.Ε.Κ. 

β) Παρατείνεται αντίστοιχα η διδασκαλία των μαθημά¬ 
των του εξαμήνου, με απόφαση του Δ.Σ. του ΟΕΕΚ. 

Άρθρο 2 

Διακοπές - Αργίες. 

Διδασκαλία μαθημάτων και πόσης φύσεως εξετάσεις 
δεν γίνονται κατά τις εξής χρονικές περιόδους: 

1. Τις διακοπές: 

α) Χριστουγέννων, από 24 Δεκεμβρίου έως και 6 Ια¬ 
νουάριου 

β) Πάσχα, από Μ. Δευτέρα έως και την Παρασκευή της 
Διακαινησίμου. 

γ) θερινές, από 1ης Ιουλίου μέχρι 31ης Αυγούστου. 

2. Τις επίσημες αργίες: 
α) 28η Οκτωβρίου. 

β) 24η Μαρτίου, 
γ) 1η Μαΐου. 
δ) Του Αγ. Πνεύματος 
ε) Καθαρή Δευτέρα. 

3. Τις ημέρες που έχουν χαρακτηρισθεί ως εορτές, αρ¬ 
γίες ή επέτειοι για τη σπουδάζουσα νεολαία: 

α) 30η Ιανουάριου, 
β) 17η Νοεμβρίου. 

4. Κατά την ημέρα που έχει χαρακτηρισθεί ως ημέρα το¬ 
πικής αργίας στην έδρα κάθε Ι.Ε.Κ., λόγω τοπικής θρη¬ 
σκευτικής ή άλλης εορτής. 


Άρθρο 3 

Επιλογή - Εγγραφές. 

Α. Επιλογή 

1. Η διεύθυνση του Ι.Ε.Κ, τουλάχιστον τρεις (3) ημέρες 
πριν από την ημερομηνία υποβολής αιτήσεων των υποψη¬ 
φίων, ανακοινώνει πίνακα με τις ειδικότητες που θα λει¬ 
τουργήσουν. 

2. Οι υποψήφιοι για κατάρτιση, προκειμένου να λάβουν 
μέρος στη διαδικασία της επιλογής, οφείλουν να καταθέ¬ 
σουν στο Ι.Ε.Κ. τα παρακάτω δικαιολογητικά: 

α) Σχετική αίτηση, στην οποία θα αναγράφονται τα ονο¬ 
μαστικά τους στοιχεία, τα λοιπά στοιχεία ταυτότητας, η 
διεύθυνση κατοικίας του υποψηφίου, καθώς και η σειρά 
προτίμησης των ειδικοτήτων. 

β) Τον εκάστοτε προβλεπόμενο πρωτότυπο τίτλο σπου¬ 
δών (απολυτήριο ή πτυχίο), του οποίου θα εκδίδεται φω¬ 
τοαντίγραφο με μέριμνα του Ι.Ε.Κ. για τη χρήση του στην 
επιλογή και αμέσως θα επιστρέφεται στον υποψήφιο. Σε 
περίπτωση που είναι αδύνατη η προσκόμιση του πρωτότυ¬ 
που τίτλου, θα προσκομίζεται πρωτότυπο αποδεικτικό τί¬ 
τλου σπουδών, που θα εκδίδεται από τη Σχολική Μονάδα 
αποφοίτησης του Υποψηφίου. 

γ) Δελτίο αστυνομικής ταυτότητας ή Διαβατήριο, των 
οποίων η φωτοτυπία μπορεί να επικυρώνεται και από το 
Ι.Ε.Κ. Σε περίπτωση έλλειψης Αστυνομικής ταυτότητας ή 
Διαβατηρίου, θα προσκομίζεται πιστοποιητικό Δήμου ή 
Κοινότητας. 

δ) Βεβαίωση ΙΚΑ ή Δημόσιας Υπηρεσίας, στην οποία θα 
αναγράφεται η προϋπηρεσία (ημερομίσθια ή έτη), που τυ¬ 
χόν πραγματοποίησε ο υποψήφιος σε συγκεκριμένο 
επέγγελμα και ειδικότητα ή βεβαίωση Δημόσιας Οικονομι¬ 
κής Υπηρεσίας (Δ.Ο.Υ.), στην οποία θα ανγράφεται ο χρό¬ 
νος άσκησης συγκεκριμένης επιτήδευσης από τον υπο¬ 
ψήφιο. 

Η απόδειξη της προϋπηρεσίας είναι στην αποκλειστική 
ευθύνη του υποψήφιου. 

ε) Πιστοποιητικό οικογενειακής κατάστασης, προκειμέ¬ 
νου για τέκνο πολύτεκνης οικογένειας. 

στ) Πιστοποιητικό γνώσης της αγγλικής γλώσσας, επι¬ 
πέδου ΡΙΠ5Τ ΟΕΗΤΙΡΙΟΑΤΕ, σε ειδικότητες, οι οποίες 
ορίζονται με απόφαση του Δ.Σ. του Ο.Ε.Ε.Κ. 

Από τα παραπάνω δικαιολογητικά τα α, β, γ, είναι υπο¬ 
χρεωτικά. 

3. Οι αιτήσεις συμμετοχής για επιλογή υποβάλλονται 
στα Ι.Ε.Κ. από 5ης έως και 15ης Σεπτεμβρίου για το χειμε¬ 
ρινό εξάμηνο και από 20ής έως και 31ης Ιανουάριου για το 
εαρινό εξάμηνο. Σε περίπτωση που η τελευταία ημέρα 
υποβολής δικαιολογητικών συμπίπτει με αργία, η προθε¬ 
σμία μετατίθεται στην πρώτη εργάσιμη ημέρα μετά την 
αργία. 

Οι υποψήφιοι μπορούν να υποβάλουν αιτήσεις συμμε¬ 
τοχής για επιλογή σε περισσότερα του ενός (1) Ι.Ε.Κ. 

4. Η Διεύθυνση του Ι.Ε.Κ., εντός (5) πέντε ημερών από 
τη λήξη της προθεσμίας υποβολής των αιτήσεων συμμε¬ 
τοχής για επιλογή, καταρτίζει και ανακοινώνει πίνακα αξιο¬ 
λόγησης κατά ειδικότητα με μοριοδότηση, αφού λάβει 
υπόψη της τα παρακάτω: 

α) Το βαθμό του τίτλου σπουδών, ο οποίος απαιτείται 
για τη εισαγωγή στο Ι.Ε.Κ. Τα μόρια που δίνει ο τίτλος είναι 
τόσα, όσα ο γενικός βαθμός, με μετατροπή του κλασματι¬ 
κού μέρους σε δεκαδικό. 

Σε περίπτωση που ο βαθμός του τίτλου σπουδών είναι 

εκφρασμένος σε κλίμακα, διαφορετική από την εικοσα- 
βάθμια, θα γίνεται αναγωγή του σε εικοσαβάθμια κλίμακα. 

β) Την πιστοποιούμενη προϋπηρεσία στην ειδικότητα, 
είτε στο δημόσιο είτε στον ιδιωτικό τομέα. 

Για κάθε 200 ημερομίσθια, στρογγυλοποιούμενα στην 
πλησιέστερη 200άδα ή ανά ένα έτος υπηρεσίας, στρογγυ- 
λοποιούμενο στο πλησιέστερο ακέραιο έτος, 5 μόρια με 
ανώτατο όριο τα 20. 

γ) Την ηλικία του υποψηφίου, 2 μόρια ανά έτος, από το 
19ο και με ανώτατο όριο τα 6 μόρια. Ως αφετηρία υπολογί¬ 
ζεται η 1 η Ιανουάριου του έτους γεννήσεως. 

δ) Την ιδιότητα του τέκνου πολύτεκνης οικογένειας, 
όπως αυτή αποδεικνύεται από πιστοποιητικό Δήμου ή Κοι¬ 
νότητας ή επίσημο έγγραφο της Ένωσης Πολυτέκνων Ελ¬ 
λάδας, 5 μόρια. 

Οι πίνακες επιλογής περιέχουν αναλυτικά τα μόρια κατα 
κατηγορία και αθροιστικά για όλους τους υποψηφίους, 
επιλεγέντες και επιλαχόντες. 

Σε περίπτωση ισοβαθμιών, τη σειρά καθορίζουν η ιδιό¬ 
τητα τέκνου πολυτέκνου, η προϋπηρεσία, ο βαθμός του 
τίτλου σπουδών και τέλος κλήρωση από επιτροπή που ορί¬ 
ζει ο Δ/ντής του Ι.Ε.Κ. 

5. Υποψήφιος που επιλέγεται για κατάρτιση σε μία ειδι¬ 
κότητα, δεν συμπεριλαμβάνεται σε άλλο πίνακα επιτυχό- 
ντων ή επιλαχόντων. 

Β. Εγγραφές 

1. Μετά την παραπάνω διαδικασία επιλογής, οι επιλεγέ- 
ντες οριστικοποιούν την εγγραφή τους, εντός πέντε (5) το 
πολύ εργάσιμων ημερών, με την κατάθεση απόδειξης 
πληρωμής της προβλεπόμενης δόσης διδάκτρων, στη 
συμβεβλημένη με το Ι.Ε.Κ. τράπεζα. Η τελική ημερομηνία 
οριστικοποίησης της εγγραφής των επιλεγέντων ανακοι¬ 
νώνεται στους αναρτηθέντες πίνακες επιλογής. 

Η μη κατάθεση της σχετικής απόδειξης πληρωμής της 
δόσης των διδάκτρων μέχρι την τελική ημερομηνία που 
έχει ορισθεί, σημαίνει τη μη αποδοχή της επιλογής εκ μέ¬ 
ρους του υποψηφίου. 

2. Η Διεύθυνση κάθε Ι.Ε.Κ. ανακοινώνει εκ των προτέ- 
ρων στον αναρτηθέντα πίνακα επιλαχόντων την ημερομη¬ 
νία έναρξης της εγγραφής τους, σε περίπτωση που προ¬ 
κόψουν κενά από τη μη οριστικοποίηση εγγραφής επιλε- 
γέντων. 

Από την ημερομηνία αυτή και για τις δύο (2) επόμενες 
εργάσιμες ημέρες, οι επιλαχόντες, όπως κατά σειρά ανα¬ 
γράφονται στο σχετικό πίνακα, υποχρεούνται να δηλώ¬ 
σουν στη Διεύθυνση του Ι.Ε.Κ. την αποδοχή της επιλογής 
τους σε κενές θέσεις ειδικοτήτων, στις οποίες έχουν δη¬ 
λώσει προτίμηση στην αίτηση συμμετοχής τους για επι¬ 
λογή, με την κατάθεση της σχετικής απόδειξης πληρω¬ 
μής· . 

3. Η διαδικασία οριστικοποίησης των έγγραφων πρέπει 
να έχει ολοκληρωθεί την 30η Σεπτεμβρίου για το χειμε¬ 
ρινό εξάμηνο και την 14η Φεβρουάριου για το εαρινό 
εξάμμηνο. 

Αρθρο 4 
Δίδακτρα 

1. Τα δίδακτρα των καταρτιζομένων στα Ι.Ε.Κ. καθορί¬ 
ζονται σε εξήντα χιλιάδες (60.000) δρχ. για κάθε εξάμηνο 
κατάρτισης, τα οποία καταβάλλονται σε δύο (2) δόσεις, ως 
εξής: 

Τριάντα χιλιάδες (30.000) δρχ. με την εγγραφή του κα- 
ταρτιζομένου στο εξάμηνο κατάρτισης και τριάντα χιλιά¬ 
δες (30.000) δρχ. μέχρι το τέλος μηνός Νοεμβρίου για το 


χειμερινό εξάμηνο ή το τέλος μηνός Απριλίου για το εαρινό 
εξάμηνο. 

2. Η μη καταβολή της αρχικής δόσης κάθε εξαμήνου συ¬ 
νεπάγεται τη μη εγγραφή του υποψηφίου για κατάρτιση 
στο εξάμηνο αυτό, ενώ η μη εξόφληση των διδάκτρων της 
δεύτερης δόσης του εξαμήνου συνεπάγεται τη μη συμμε¬ 
τοχή του καταρτιζομένου στις τελικές εξετάσεις του εξα¬ 
μήνου. 

3. Σε περίπτωση επανεξέτασης για οποιονδήποτε λόγο 
μαθήματος εξαμήνου, χωρίς επαναπαρακολούθηση, κα¬ 
ταβάλλονται από τον καταρτιζόμενο εξέταστρα δέκα χι¬ 
λιάδες (10.000) δρχ. 

Το παραπάνω ποσό καταβάλλεται πριν από την έναρξη 
της εξεταστικής περιόδου, με αίτηση του καταρτιζόμενου 
για συμμετοχή του στην επανεξέταση. 

4. Σε περίπτωση επανάληψης της παρακολούθησης 
μαθήματος ή μαθημάτων λόγω απουσιών ή μειωμένης επί¬ 
δοσης, καταβάλλονται τέσσερις χιλιάδες (4.000) δρχ. για 
κάθε μάθημα ανά εξάμηνο, πολλαπλασιαζομένου του πο¬ 
σού αυτού επί του αριθμού των ωρών εβδομαδιαίας διδα¬ 
σκαλίας του μαθήματος. Στην περίπτωση αυτή δεν καταβ- 
βάλλονται εξέταστρα. 

Το κατά τα παραπάνω ποσό καταβάλλεται πριν από την 
έναρξη του εξαμήνου κατάρτισης, με αίτηση επαναπαρα- 
κολούθησης του καταρτιζομένου. 

Αρθρο 5 
Μετεγγραφές 

1. Ο καταρτιζόμενος, που επιθυμεί μετεγγραφή σε 
άλλο Ι.Ε.Κ., υποβάλλει αίτηση στο Ι.Ε.Κ. που καταρτίζεται, 
έως και πέντε (5) ημέρες μετά τη λήξη των μαθημάτων του 
εξαμήνου, αναφέροντας τους λόγους και καταθέτοντας 
τα σχετικά δικαιολογητικά. Η αίτηση και τα δικαιολογητικά 
διαβιβάζονται στη Διεύθυνση Κατάρτισης της Κεντρικής 
Υπηρεσίας του Ο.Ε.Ε.Κ., με σχετική εισήγηση της Διοίκη¬ 
σης του Ι.Ε.Κ., η οποία αφού λάβει υπόψη τους λόγους, τα 
σχετικά δικαιολογητικά και τις υφιστάμενες προϋποθέ¬ 
σεις, την εγκρίνει ή την απορρίπτει με αιτιολογημένη από¬ 
φασή της. 

2. Ο καταρτιζόμενος, με την έναρξη του νέου εξαμήνου 
καταρτίζεται στο Ι.Ε.Κ. στο οποίο μετεγγράφηκε, όπου 
και διαβιβάζεται ο ατομικός φάκελος και τα λοιπά στοιχεία 
της κατάρτισής του, φωτοαντίγραφα των οποίων φυλάσ¬ 
σει σε αρχείο μετεγγραφομένων το Ι.Ε.Κ. από το οποίο 
προέρχεσαι. 

Η μετεγγραφή στο πρώτο εξάμηνο σπουδών αποκλείε¬ 
ται. 

3. Ανάκληση μετεγγραφής καταρτιζομένου για το ίδιο 
εξάμηνο δεν επιτρέπεται. Επιστροφή του καταρτιζομένου 
στο αρχικό Ι.Ε.Κ. πραγματοποιείται με νέα μετεγγραφή. 

4. Οι παραπάνω ρυθμίσεις ισχύουν, προκειμένου για με¬ 
τεγγραφές από δημόσιο σε δημόσιο ή από δημόσιο σε ιδι¬ 
ωτικό Ι.Ε.Κ. και μόνο. 

Αρθρο 6 

Χαρακτηρισμός μαθημάτων - 
Διάρκεια ωριαίας διδασκαλίας. 

1. Τα μαθήματα διακρίνονται σε: 

α) θεωρητικά: 

θεωρητικά χαρακτηρίζονται τα μαθήματα των οποίων η 
διδασκαλία πραγματοποιείται μόνον σε αίθουσες διδα¬ 
σκαλίας και έχουν ως σκοπό να αποκτήσουν οι καταρτιζό¬ 
μενοι τις γνώσεις, που είναι απαραίτητες για να κατανοή- 

σουν το γνωστικό αντικείμενο της κατάρτισής τους. 

β) Εργαστηριακά 

Εργαστηριακά χαρακτηρίζονται τα μαθήματα εκείνα, τα 
οποία αποβλέπουν στην απόκτηση δεξιοτήτων - ικανοτή¬ 
των και εκτελούνται αποκλειστικά στους εργαστηριακούς 
χώρους. 

γ) Μικτά 

Μικτά χαρακτηρίζονται τα μαθήματα εκείνα, τα οποία 
απαιτούν ταυτόχρονη θεωρητική κατάρτιση και απόκτηση 
δεξιοτήτων - ικανοτήτων. 

Ο χαρακτηρισμός κάθε μαθήματος και ο αριθμός των 
καταρτιζομένων ανά εκπαιδευτή γίνεται με απόφαση του 
Δ.Σ. του Ο.Ε.Ε.Κ. 

2. Η διάρκεια της ωριαίας κατάρτισης όλων των μαθημά¬ 
των ορίζεται σε 50 λεπτά. 

Η κατάρτιση σε εργαστηριακά μαθήματα ή σε εργαστη¬ 
ριακά μέρος μικτών μαθημάτων είναι δυνατόν να γίνεται 
συνεχόμενη μέχρι τρεις (3) ώρες. 

3. Η διάρκεια των διαλειμμάτων ορίζεται σε 10 λεπτά. 

Σε περίπτωση συνεχούς κατάρτισης το διάλειμμα θα εί¬ 
ναι αθροιστικό. 

4. Μετά την είσοδο του εκπαιδευτή στην αίθουσα διδα¬ 
σκαλίας ή στον εργαστηριακό χώρο δεν επιτρέπεται η εί¬ 
σοδος καταρτιζομένων. 

5. Οι παρουσίες λαμβάνονται υποχρεωτικά ανά διδα¬ 
κτική ώρα, πριν από την έναρξη της κατάρτισης, με ευθύνη 
του εκπαιδευτή ή των εκπαιδευτών. 

Αρθρο 7 

Χαρακτηρισμός Κατάρτισης. 

1. Η κατάρτιση είναι υποχρεωτική για όλα τα μαθήματα, 
θεωρητικά, εργαστηριακά και μικτά. 

α) Επαρκής χαρακτηρίζεται η κατάρτιση σε κάθε μά¬ 
θημα, στο οποίο ο καταρτιζόμενος σημείωσε αριθμό 
ωριαίων απουσιών μικρότερο ή ίσο του 20Φ του συνόλου 
των προβλεπομένων ωρών κατάρτισης του μαθήματος 
κατά τη διάρκεια του εξαμήνου, στρογγυλοποιούμενο 
στον πλησιέστερο ακέραιο. 

β) Σε κάθε άλλη περίπτωση η κατάρτιση χαρακτηρίζεται 
ανεπαρκής. 

2. Η Διεύθυνση του Ι.Ε.Κ. ανακοινώνει τα αποτελέ¬ 
σματα του χαρακτηρισμού της κατάρτισης την επομένη 
της λήξεως των μαθημάτων του εξαμήνου. 

3. Ο καταρτιζόμενος δεν προσέρχεται στις τελικές εξε¬ 
τάσεις του εξαμήνου στα μαθήματα, στα οποία η φοίτησή 
του χαρακτηρίστηκε ως ανεπαρκής. Τα μαθήματα αυτά 
υποχρεοϋται να παρακολουθήσει εκ νέου, χωρίς δικαίωμα 
εγγραφής του στο επόμενο εξάμηνο. 

Αρθρο 8 

Εξετάσεις - Αποτελέσματα. 

1. Σε όλα τα μαθήματα κάθε εξαμήνου πραγματοποιού¬ 
νται εξετάσεις προόδου δύο (2) φορές κατά τη διάρκεια 
του εξαμήνου αυτού. Η χρονική διάρκεια των εξετάσεων 
αυτών είναι το ήμισυ των ωρών εβδομαδιαίας κατάρτισης 
κάθε μαθήματος, ως εξής. 

α) Στα θεωρητικά μαθήματα οι καταρτιζόμενοι απα¬ 
ντούν σε σειρά γραπτών ερωτήσεων ή σε κείμενο αξιολό¬ 
γησης (τεστ) κατά τη κρίση του εκπαιδευτή, με τα οποία 
ελέγχεται η επίτευξη των σκοπών της διδασκαλίας. 

β) Στα εργαστηριακά μαθήματα, οι καταρτιζόμενοι εξε¬ 
τάζονται με την πραγματοποίηση εργαστηριακού έργου ή 


έργων από κάθε καταρτιζόμενο ή συλλογικού έργου από 
ομάδα, σε κάθε μέλος της οποίας ανατίθεται συγκεκρι¬ 
μένο τμήμα του έργου. 

γ) Στα μικτά μαθήματα, οι καταρτιζόμενοι εξετάζονται 
ταυτόχρονα με γραπτές ερωτήσεις και με πραγματοποί¬ 
ηση έργου. 

Η βαθμολογία της 1 ης και 2ης εξέτασης προόδου κατα¬ 
τίθεται στη γραμματεία του Ι.Ε.Κ., αντίστοιχα, την τελευ¬ 
ταία ημέρα της 7ης και 14ης εβδομάδας κατάρτισης εξα¬ 
μήνου. Μαζί με την βαθμολογία κατατίθενται τα γραπτά 
δοκίμια της εξέτασης ή τα λοιπά αποδεικτικά της βαθμο¬ 
λογίας. Οι καταρτιζόμενοι λαμβάνουν γνώση της βαθμο¬ 
λογίας των με ευθύνη της Διοίκησης του Ι.Ε.Κ. Ο μέσος 
όρος της επίδοσης των καταρτιζομένων στις δύο εξετά¬ 
σεις προόδου αποτελεί τον βαθμό προόδου (Β.Π.) του 
εξαμήνου στο μάθημα αυτό. 

2. Στο τέλος κάθε εξαμήνου πραγματοποιούνται οι τελι¬ 
κές εξετάσεις (Τ.Ε.) σε κάθε μάθημα. 

Ο τρόπος διεξαγωγής της (Τ.Ε.) για κάθε μάθημα καθο¬ 
ρίζεται ως εξής: 

Α. θεωρητικά μαθήματα 

α) Για την εξέταση θεωρητικού μαθήματος θα επιλέγε¬ 
ται από τον εξεταστή η ανάθεση διαπραγμάτευσης από 
ενός (1) μέχρι και τεσσάρων (4) επί μέρους θεμάτων, ανε¬ 
ξάρτητου αντικειμένου το καθένα, κάθε επί μέρους θέμα 
είναι δυνατόν να περιέχει μέχρι δύο (2) υποερωτήματα. Η 
επιλογή των θεμάτων πρέπει να είναι τέτοια, ώστε αυτά να 
αναφέρονται σε ευρύ φάσμα της ύλης που διδάχτηκε και 
οι ερωτήσεις να εστιάζονται σε μείζονος σημασίας ενότη¬ 
τες, κατά την κρίση του διδάσκοντος. 

Είναι δυνατόν, εάν η φύση του μαθήματος το επιτρέπει, 
αντί της διαπραγμάτευσης θέματος ή θεμάτων να δίδεται 
ερωτηματολόγιο (ίβδί). Ο αριθμός των ερωτήσεων, από 
απόψεως είδους και ποσότητας, πρέπει να είναι ικανός να 
πιστοποιεί την ευρύτητα και το βάθος της γνώσης του 
αντικειμένου του μαθήματος. Είναι σκόπιμο να δίδεται έμ¬ 
φαση σε ερωτήσεις πολλαπλής επιλογής ή ερωτήσεις σύ¬ 
ντομης απάντησης. 

Ενδεικτικά αναφέρουμε ότι για μάθημα δίωρης εβδομα¬ 
διαίας κατάρτισης οι ερωτήσεις πρέπει να είναι τουλάχι¬ 
στον είκοσι πέντε (25). Τα θέματα γράφονται σε φύλλο 
που αναφέει τον τίτλο του Ι.Ε.Κ., την ειδικότητα, την ημε¬ 
ρομηνία, το εξάμηνο και το έτος κατάρτισης, τον τίτλο του 
προς εξέταση μαθήματος, καθώς και το ονοματεπώνυμο 
του εκπαιδευτή - εισηγητή. Επίσης αναφέρεται ο παρεχό¬ 
μενος χρόνος για την εξέταση και εάν τα θέματα είναι ισό¬ 
τιμα στη βαθμολόγηση. 

β) Μετά τη θεώρησή τους από τον Αναπληρωτή Διευθυ¬ 
ντή του Ι.Ε.Κ., τα θέματα αναπαράγονται παρουσία και ευ¬ 
θύνη του εισηγητή και παραδίδονται στους καταρτιζόμε¬ 
νους για επεξεργασία. Το πρωτότυπο των θεμάτων παρα- 
δίδεται στη γραμματεία για αρχειοθέτηση. 

γ) Διευκρινίσεις επί των θεμάτων και τυχόν οδηγίες δί¬ 
δονται μόνον γραπτώς επί του εντύπου των θεμάτων. Πε¬ 
ραιτέρω διευκρινίσεις πρέπει να αποφεύγονται και πρέπει 
να δίδονται κατά προτίμηση γραπτώς και με νέα θεώρηση 
της διοίκησης του Ι.Ε.Κ. 

δ) Στην περίπτωση του ερωτηματολογίου είναι σκόπιμο 
να γίνονται πολλαπλές εκπτυπώσεις του με διαφορετική 
σειρά, ώστε να αποφεύγεται η καθ’ υπαγόρευση αντι¬ 
γραφή των απαντήσεων. Οι απαντήσεις είναι δυνατόν να 
δίδονται από τους καταρτιζόμενους στο φύλλο ή στα 
φύλλα των θεμάτων ή σε ανεξάρτητα φύλλα, τα οποία πα- 

ραδίδονται στους εξεταζόμενους ταυτόχρονα με τα θέ¬ 
ματα και περιέχουν το ονοματεπώνυμο, τον κωδικό αριθμό 
του καταρτιζομένου, την ειδικότητα, το εξάμηνο, το 
τμήμα, το μάθημα και την ημερομηνία εξέτασης. 

ε) Σ' όλες τις περιπτώσεις τα φύλλα θεμάτων και απα¬ 
ντήσεων επιστρέφονται στον εισηγητή ή στον ορισθέντα 
επιτηρητή, μετά το πέρας της επεξεργασίας των θεμά¬ 
των. 

στ) Ο εισηγητής ή ο επιτηρητής, αφού διαγράψει τα τυ¬ 
χόντα κενά στα φύλλα απαντήσεων, μονογράφει στο τέ¬ 
λος της διαπραγμάτευσης των θεμάτων, καταμετρά τα 
παραδοθέντα γραπτά και αντιπαραβάλλει με την κατυά- 
σταση των καταρτιζομένων, που είχαν δικαίωμα συμμετο¬ 
χής στην εξέταση, ώστε να βαθμολογήσει με την μονάδα, 
όσους για οποιονδήποτε λόγο προσήλθαν ή δεν παρέδω¬ 
σαν το γραπτό τους. Στην συνέχεια προσέρχεται στην 
γραμματεία του Ι.Ε.Κ., όπου ο υπάλληλος, ο οποίος έχει 
οριστεί από την διοίκηση του Ι.Ε.Κ., σφραγίζει και μονο- 
γράφει στο τέλος της διαπραγμάτευσης κάθε γραπτού και 
χρεώνει στον εκπαιδευτή τα γραπτά, τα οποία αυτός πα- 
ραλαμαβάνει για διόρθωση. Η σχετική πράξη είναι δυνατόν 
να αναγράφεται επί φακέλου, εντός του οποίου είναι τα 
γραπτά. 

ζ) Ο εκπαιδευτής βαθμολογεί αριθμητικά κάθε επιμέ- 
ρους θέμα. Στο τέλος αναγράφει τη συνολική βαθμολογία 
του γραπτού στο εμπρόσθιο δεξιό άκρο, ολογράφως και 
αριθμητικώς και υπογράφει. Σε περίπτωση λανθασμένης 
βαθμολόγησής του, διαγράφει χιαστί το λάθος και επανα- 
γράφει, αριθμητικώς και ολογράφως, τη σωστή βαθμολο¬ 
γία, μονογραλφοντας τη διαγραφή. 

η) Ο εισηγητής, εντός το πολύ δύο (2) εργασίμων ημε¬ 
ρών από την ημερομηνία εξέτασης του μαθήματοπς, επι¬ 
στρέφει και παραδίδει, με σχετική πράξη παράδοσης - 
παραλαβής, τα γραπτά και την συνοδευτική κατάσταση 
αριθμητικής βαθμολογίας στη Γραμματεία του Ι.Ε.Κ. 

Β. Εργαστηριακά μαθήματα 

α) Για κάθε εργαστηριακό μάθημα η διεξαγωγή της τελι¬ 
κής εξέτασης πρέπει να στοχεύει στη διευρεύνηση και τη 
διαπίστωση από το διδάσκοντα ή τους διδάσκοντες ότι ο 
καταρτιζόμενος μπορεί να εφαρμόσει στη πράξη θεωρητι¬ 
κές γνώσεις και ότι έχει αποκτήσει τις δεξιότητες στη δε¬ 
δομένη πρακτικής τεχνικής. 

Ο τρόπος λοιπόν διεξαγωγής της τελικής εξέτασης ερ¬ 
γαστηριακού μαθήματος θα αφορά στην αξιολόγηση του 
βαθμού πραγμάτωσης των παραπάνω στόχων και αποτε¬ 
λεί το βαθμό της τελικής επίδοσης. 

Λόγω της ιδιαιτερότητας και της ποικιλομορφίας που 
παρουσιάζουν τα εργαστηριακά μαθήματα παρατίθενται 
διάφοροι τρόποι εξέτασης, από τους οποίους οι εκπαιδευ¬ 
τές του μαθήματος σε συνεργασία με τον Αναπληρωτή Δ/ 
ντή θα μπορούν να επιλέξουν. 

β) Εάν το έργο ή έργα του εργαστηριακού μαθήματος 
απαιτούν για την ολοκλήρωσή τους μεγάλα χρονικά δια¬ 
στήματα και πρακτικά δεν είναι δυνατόν, στο διατιθέμενο 
χρόνο για την εξέταση, να ανατεθεί η ολοκλήρωση ενός 
έργου, για να γίνει ο έλεγχος της απόκτησης ευχέρειας 
στις δεξιότητες οι οποίες διδάχτηκαν, η εξέταση γίνεται 
προφορικά επί του ήδη εκτελεσθέντος ατομικού ή συλλο¬ 
γικού έργου με ερωτήσεις, οι ερωτήσεις πρέπει να διατυ¬ 
πώνονται με τρόπο ώστε να διαπιστώνεται η κατανόηση 
της σειράς εκτέλεσης, του τρόπου επίτευξης ποιότητας, η 
δυνατότητα ελέγχου των σταδίων κατασκευής και η τελική 
επίτευξη των σκοπών της διδασκαλίας. 


γ) Εάν είναι πρακτικά δυνατόν, πρέπει να ανατίθεται στο 
διατιθέμενο χρόνο εξέτασης η πραγματοποίηση έργου ή 
τμήματος έργου, ώστε ο εξεταστής να έχει μιά ολοκληρω¬ 
μένη εικόνα των ικανοτήτων του καταρτιζόμενου στις δε¬ 
ξιότητες που διδάχτηκε. Η σωστή σειρά εκτέλεσης, η αρ¬ 
τιότητα η ποιότητα και η ταχύτητα εκτέλεσης του έργου ή 
τμήματος έργου είναι μερικά από τα κριτήρια για τη βαθ¬ 
μολόγηση τους και πρέπει εάν είναι δυνατόν, να έχουν 
προκαθοριστεί να γνωστοποιηθεί στους εξαταζόμενους. 
Πάντως ο εξεταστής θα πρέπει να είναι σε θέση να δικαιο¬ 
λογεί τον τρόπο εξαγωγής της τελικής βαθμολογίας ώστε 
να μπορεί να ικανοποιηθεί το περί δικαίου αίσθημα κάθε 
εξεταζομένου όταν, όπου και εάν χρειαστεί, 
δ) Τέλος είναι δυνατόν τα εργαστηριακά μαθήματα να εξε¬ 
τάζονται με ερωτηματολόγια, με τα οποία ελέγχεται η ικα¬ 
νότητα του καταρτιζομένου να επιλέγει μεταξύ σωστών 
και εσφαλμένων χειρισμών, η ικανότητα διάγνωσης και 
επιλογής του καλύτερου τρόπου επίτευξης ενός εργαστη¬ 
ριακού στόχου ή ικανότητας προκαθορισμού των αναμε¬ 
νομένων αποτελεσμάτων ενός χειρισμού. 

ε) Ότυαν το εργαστηριακό μάθημα διδάσκεται από πε¬ 
ρισσότερους του ενός εκπαιδευτές καθένας βαθμολογεί 
αυτοτελώς. Ο Μέσος όρος (Μ.Ο) των βαθμολογιών απο¬ 
τελεί τη βαθμολογία της τελικής εξέτασης. 

Γ. Μικτά μαθήματα 

1. α. Η εξέταση των μικτών μαθημάτων περιλαμβάνει 
ξεχωριστή εξέταση του θεωρητικού και του εργαστηρια¬ 
κού μέρους, η οποία όμως κατά προτίμηση θα πρέπει να 
γίνεται την ίδια ημέρα. Ο μέσος όρος της επίδοσης των 
επιμέρους εξετάσεων αποτελεί το βαθμό της τελικής εξέ¬ 
τασης του μαθήματος. 

Η εξέταση του θεωρητικού μέρους γίνεται όπως και η 
εξέταση των θεωρητικών μαθημάτων, και του εργαστηρια¬ 
κού μέρους, όπως η εξέταση των εργαστηριακών μαθημά¬ 
των. 

β) Ανεξάρτητα από το είδος του μαθήματος, η διάρκεια 
της γραπτής διαπραγμάτευσης θεμάτων ορίζεται από το 
διδάσκοντα σε συνεργασία με τον Αναπληρωτή Διευθυντή 
και δεν επιτρέπεται να είναι μικρότερη των δύο (2) ωρών. 
Η διάρκεια εξέτασης με μορφή ερωτηματολογίου, (ΤΕΣΤ) 
δεν υπόκειται στον περιορισμό των δύο (2) ωρών. 

γ) Οι καταρτιζόμενοι ενημερώνονται για τον τρόπο εξέ¬ 
τασης δύο (2) τουλάχιστον εβδομάδες πριν από τη λήξη 
των μαθημάτων από τον εκπαιδευτή. 

δ) Τα θέματα των τελικών εξετάσεων (Τ.Ε.) θεωρούνται 
από τον Αναπληρωτή Διευθυντή του Ι.Ε.Κ. και στη συνέ¬ 
χεια δίδονται στους καταρτιζομένους, κατά προτίμηση σε 
φωτοαντίγραφο. 

ε) Για την εξαγωγή του βαθμού της εξέτασης αυτής ο 
εκπαιδευτής αθροίζει τις επί μέρους βαθμολογίες των 
ερωτήσεων ή των επί μέρους τμημάτων του έργου τις 
οποίες αναγράφει επί του γραπτού ή του φύλλου έργου. 

στ) Ο μέσος όρος του βαθμού προόδου και του βαθμού 
της γραπτής τελικής εξαμηνιαίας εξέτασης στρογγυλο- 
ποιούμενος στον πληρέστερο ακέραιο, αποτελεί την τε¬ 
λική βαθμολογία (Τ.Β) του μαθήματος. 

ζ. Το άθροισματης τελικής βαθμολογίας όλων των μα¬ 
θημάτων, θεωρητικών εργαστηριακών και μικτών του εξα¬ 
μήνου διαιρούμενο με τον αριθμό των μαθημάτων, αποτε¬ 
λεί το .γενικό μέσο όρο βαθμολογίας (Γ.Ν.Ο.Β.) του καταρ¬ 
τισμένου στο εξάμηνο αυτό, 
η) Η κλίμακα βαθμολογίας ορίζεται από 01 έως 20. 

2. Η πιστοποίηση της κατάρτισης γίνεται από τριμερείς 

επιτροπές. Με Υπουργική απόφαση θα καθορισθούν οι 
διαδικασίες πιστοποίησης. 

Δικαίωμα συμμετοχής στις εξετάσεις πιστοποίησης 
έχουν όλοι όσοι περάτωσαν επιτυχώς την κατάρτιση και 
έλαβαν την προβλεπόμενη βεβαίωση κατάρτισης από τα 
Ι.Ε.Κ. 

Αρθρο 9 

Πρόοδος Καταρτιζομένων. 

1.0 καταρτιζόμενος εγγράφεται στο επόμενο εξάμηνο, 
εφόσον συντρέχει μια από τις παρακάτω προϋποθέσεις: 

α) Η τελική βαθμολογία του σε κάθε μάθημα είναι του¬ 
λάχιστον δέκα (10). 

β) Υστερεί σ' ένα μόνο μάθημα, ενώ ο γενικός μέσος 
όρος βαθμολογίας (Γ.Μ.Ο.Β) του σ’ όλα τα μαθήματα του 
εξαμήνου συμπεριλαμβανομένου και αυτού που υστέρησε 
είναι τουλάχιστον δέκα (10) συμπληρωμένο και η βαθμο¬ 
λογία του στο μάθημα που υστέρησε τουλάχιστον οκτώ 
( 8 ). 

Στην περίπτωση αυτή ο καταρτιζόμενος υποχρεοϋται να 
επανεξετασθεί στο μάθημα που υστέρησε στην εξετα¬ 
στική περίοδο του εξαμήνου που γράφτηκε. Η βαθμολογία 
του αυτή είναι η νέα τελική βαθμολογία στο μάθημα αυτό. 
Εάν η νέα βαθμολογία δεν είναι τουλάχιστον δέκα (10), ο 
καταρτιζόμενος δεν αποκτά δικαίωμα εγγραφής στο επό¬ 
μενο εξάμηνο, αλλά δύναται να προσέρχεται για επανεξέ¬ 
ταση σ’ οποιαδήποτε εξεταστική περίοδο, μέχρι να απο¬ 
κτήσει δικαίωμα εγγραφής σ’ επόμενο εξάμηνο. 

2. Σε κάθε άλλη περίπτωση ο καταρτιζόμενος υποχρε- 
ούται να επαναλάβει μόνον τα μαθήματα του εξαμήνου 
στα οποία υστέρησε! 

3. Εάν στο ΙΕΚ στο οποίο ο καταρτιζόμενος απέκτησε 
δικαίωμα εγραφής, δεν λειτουργεί τμήμα της ειδικότητάς 
του, τότε δύναται: 

α. Να μετεγγράφεται σε αντίστοιχο τμήμα της ίδιας ειδι¬ 
κότητας άλλου Ι.Ε.Κ. 

Οι μεταγραφές αυτές δεν υπόκεινται στις διατάξεις του 
παρόντος κανονισμού ως προς τον χρόνο υποβολής τους. 

β. Να διατηρεί το δικαίωμά του αυτό μέχρι τη λειτουργία 
στο Ι.Ε.Κ. τμήματος ειδικότητας, για το οποίο απέκτησε 
δικαίωμα εγγραφής. 

γ. Να αιτείται κατάταξή του σε εξάμηνο κατάρτισης άλ¬ 
λης εξειδίκευσης της ίδιας ομάδας ειδικοτήτων που λει¬ 
τουργούν στο Ι.Ε.Κ. 

Η αίτηση διαβιβάζεται στη Διεύθυνση Κατάρτισης της 
Κεντρικής Υπηρεσίας του Ο.Ε.Ε.Κ., η οποία με απόφαση 
του Δ.Σ. του Ο.Ε.Ε.Κ καθορίζει 

I. Το εξάμηνο κατάρτισης στο οποίο κατατάσσεται ο κα¬ 
ταρτιζόμενος. 

II. Τα μαθήματα, τα οποία ο καταρτιζόμενος θα παρακο¬ 
λουθεί επί πλέον των μαθημάτων του εξαμήνου στο οποίο 
κατατάσσεται και 

III. Τα μαθήματα, τα οποία δεν υποχρεούται να παρακο¬ 
λουθεί διατηρώντας την τελική βαθμολογία τους από τα 
εξάμηνα τα οποία έχει ολοκληρώσει επιτυχώς. 

Άρθρο 10 

Συμπεριφορά - Κυρώσεις. Όργανα Επιλογής. 

1. Οι καταρτιζόμενοι οφείλουν να συμπεριφέρονται ευ- 
πρεπώς προς τη Διοίκηση του Ι.Ε.Κ., τους εκπαιδευτές 
τους συναδέλφους τους και το λοιπό προσωπικό του Ι.Ε.Κ. 
και να τηρούν τον παρόντα Κανονισμό. 


Δεν επιτρέπεται να προκαλούν φθορές στο υλικό, ούτε 
να χρησιμοποιούν τα πάσηε φύσεως εργαλεία μηχανή¬ 
ματα και λοιπές εγκαταστάσεις του εξοπλισμού χωρίς την 
άδεια και παρουσία του εκπαιδευτή τους. 

Κάθε παρέκκλιση από τα παραπάνω ελέγχεται και δύνα- 
ται να επιβάλονται οι εξής κυρώσεις: 

α. Παρατήρηση. 

β. Ωριαία αποβολή από το μάθημα. 

γ. Αποβολή μέχρι τρεις (3) ημέρες. 

δ. Διακοπή κατάρτισης. 

2. Η παρατήρηση επιβάλλεται από τον εκπαιδευτή και 
τα όργανα διοίκησης του Ι.Ε.Κ. και αποτελεί προειδοποί¬ 
ηση στον καταρτιζόμενο για επιβολή βαρυτέρας κυρώ- 
σεως, σε περίπτωση νέας παρέκκλισης του από την αρμό- 
ζουσα συμπεριφορά. 

3. Ωριαία αποβολή από το μάθημα επιβάλλεται από τον 
εκπαιδευτή. 

4. Αποβολή μέχρι τρεις (3) ημέρες επιβάλλεται από τον 
Δ/ντή ή τον Αναπληρωτή Δ/ντή του Ι.Ε.Κ. 

5. Διακοπή φοίτησης επιβάλλεται από τριμελή επι¬ 
τροπή, αποτελούμενη από το Διευθυντή του ΙΕΚ, τον Ανα¬ 
πληρωτή Διευθυντή και τον αρχαιότερο από τους εκπαι¬ 
δευτές του τμήματος σε περίπτωση δε ίδιας αρχαιότητας 
τον προτεινόμενο από τον Αναπληρωτή Διευθυντή.Η επι¬ 
τροπή συντάσσει πόρισμα το οποίο υπάγεται στην τελική 
έγκριση της Διεύθυνσης Κατάρτισης του Ο.Ε.Ε.Κ. 

6. Σε περίπτωση που οι καταρτιζόμενοι προβαίνουν 
εσκεμμένα σε φθορά υλικού του Ι.Ε.Κ. πέραν της κυρώ- 
σεως που επιβάλλεται υποχρεούνται να αποκαταστήσουν 
στο ακέραιο τις φθορές που προξένησαν. Σ’ όλες τις περι¬ 
πτώσεις είναι δυνατόν η διοίκηση του Ι.Ε.Κ. να παραπέ¬ 
μπει τα αδικήματα στη δικαιοσύνη. 

7. Εγγραφή καταρτιζομένου σε Ι.Ε.Κ. σημαίνει ανεπι¬ 
φύλακτη αποδοχή του παρόντος κανονισμού. 

Άρθρο 11 

Υπηρεσιακά βιβλία - Έντυπα. 

Σε κάθε ΙΕΚ τηρούνται τα παρακάτω βιβλία και υπηρε¬ 
σιακά έντυπα: 

Α. Υπηρεσιακά Βιβλία: 

1. Πρωτόκολλο, στο οποίο καταχωρίζονται αμέσως τα 
πάσης φύσεως εισερχόμενα και εξερχόμενα έγγραφα, οι 
πάσης φύσεως εισερχόμενοι και εξερχόμενοι τίτλοι και τα 
εμπιστευτικά έγγραφα. 

Για τα τελευταία σημειώνεται στη στήλη «περιεχόμενο 
εγγράφου» η ένδειξη Ε.Π. μόνο, ενώ τηρείται ιδιαίτερος 
φάκελος εμπιστευτικών εγγράφων. 

2. Μητρώο καταρτιζομένων στο οποίο καταχωρίζονται 
όλα τα προβλεπόμενα στοιχεία των καταρτιζομένων στο 
Ι.Ε.Κ. 

Καταχωρίζονται: 

α) Στοιχεία Δελτίου ταυτότητας, ήτοι: επώνυμο, όνομα, 
όνομα πατέρα, μητέρας, γένος, έτος γεννήσεως, Δήμος ή 
Κοινότητα στην οποία φέρεται εγγεγραμμένος ο καταρτι¬ 
ζόμενος, αριθμός μητρώου ή δημοτολογίου, θρή¬ 
σκευμα. 

β) Στοιχεία εισόδου, ήτοι: Το είδος του τίτλου, δυνάμει 
του οποίου εγγράφεται ο καταρτιζόμενος. 

γ) Στοιχεία επιδόσεως, ήτοι: Γενική κατά μάθημα εξα¬ 
μηνιαία τελική βαθμολογία και γενικός μέσος όρος βαθμο¬ 
λογίας. 

3. Ευρετήριο, όπου καταχωρίζονται το ονοματεπώνυμο, 
όνομα πατέρα και ο αριθμός μητρώου καταρτιζομένου 

(Α.Μ.Κ.) όλων των καταρτιζομένων που έχουν εγγράφει 
στο Μητρώο. 

4. Βιβλία φοιτήσεως καταρτιζομένων (απουσιολόγια), 
ανά ειδικότητα, εξάμηνο και τμήμα κατάρτισης. 

5. Βιβλίο επιβολής κυρώσεων. 

6. Βιβλία διδασκομένης ύλης, κατά τάξη ή τμήμα τάξης, 
στα οποία καταχωρίζεται από το διδάσκοντα η ενότητα 
που διδάσκεται καθημερινά. 

7. Ημερολόγιο λειτουργίας ΙΕΚ όπου καταχωρίζονται 
καθημερινά τα σημαντικότερα γεγονότα, κατά την κρίση 
του Δ/ντή ή Αναπληρωτή Δ/ντή, που αναφέρονται στη λει¬ 
τουργία του ΙΕΚ. 

8. Βιβλίο βιβλιοθήκης. 

9. Βιβλία εργαστηριακού υλικού 

α) μηχανημάτων 

β) εργαλείων μακράς διάρκειας 

γ) εργαλείων βραχείας διάρκειας 

δ) εισαγωγής αναλωσίμου υλικού 

10. Βιβλίο εποπτικών μέσων διδασκαλίας - επίπλων και 
σκευών. 

11. Βιβλίο πράξεων. 

12. Βιβλίο πτυχίων. 

13. Βιβλίο διπλωμάτων. 

14. Βιβλίο πιστοποιητικών σπουδών. 

15. Βιβλίο πιστοποιητικών στρατολογίας. 

Β. Υπηρεσιακά έντυπα 

1. Ατομικά δελτία καταρτιζομένων. 

2. Ημερήσια φύλλα φοίτησης, ανά ειδικότητα, εξάμηνο 
και τμήμα κατάρτισης. 


3. Ωρολόγια προγράμματα διδασκαλίας μαθημάτων και 
εξετάσεων. 

4. Τίτλοι σπουδών: Πτυχία, διπλώματα, πιστοποιητικά. 

5. Πιστοποιητικά για στρατολογική χρήση. 

6. Βεβαιώσεις σπουδών. 

7. Λογιστικές καρτέλες χρήσης αναλώσιμου υλικού. 

8. Καταστάσεις προόδου καταρτιζομένων. 

9. Στατιστικά έντυπα. 

Ο τύπος των βιβλίων και εντύπων καθορίζεται με από¬ 
φαση της Δ/νσης Κατάρτισης του Ο.Ε.Ε.Κ. και είναι κοι¬ 
νός για όλα τα Ι.Ε.Κ. 

Τα βιβλία και έντυπα είναι δυνατόν να τηρούνται με μη¬ 
χανογραφικό σύστημα, εφόσον έχει εξασφαλιστεί η 
ύπαρξη αντιγράφων ασφαλείας. 

Άρθρο 12 

Καταργούμενες διατάξεις. 

Οι αριθ. 1171/9.9.1992 (ΦΕΚ 605/Β), 1388/ 

22.9.1992 (ΦΕΚ 610/Β ), 1798/14.10.1992 (ΦΕΚ 702/ 
Β') και 440/21.1.1993 (ΦΕΚ 62/Β ) αποφάσεις του Προέ¬ 
δρου του Οργανισμού Επαγγελματικής Εκπαίδευσης και 
Κατάρτισης, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1993 

Ο Πρόεδρος του Δ.Σ. 

ΓΕΩΡΓΙΟΣ ΒΟΥΤΣΙΝΟΣ 



ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



